Diari Oficial de la Generalitat Valenciana


Sumari del DOGV 5040, del 01-07-2005 (2005/7715)

Informació pública de la modificació del Pla General d'Ordenació Urbana d'Alzira i de l'alternativa tècnica de programa d'actuació integrada del sector residencial partit Terrer Blanch . Barraca d'Aigües Vives d'Alzira.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7715


Organisme emissor
:   Tibu 44, SL

Tipus de document
:   Anunci

Informació pública de la modificació del Pla General d'Ordenació Urbana d'Alzira i de l'alternativa tècnica de programa d'actuació integrada del sector residencial partit Terrer Blanch - Barraca d'Aigües Vives d'Alzira. [2005/X7715]
  
A l'empara del que preveu la Llei 6/1994, Reguladora de l'Activitat Urbanística, per la mercantil Tibu 44, SL, s'ha presentat davant l'Ajuntament d'Alzira, Modificació del PGOU d'Alzira i Alternativa Tècnica de Programa d'Actuació Integrada per al desenvolupament per gestió indirecta del Sector Residencial Sector Residencial Partit Terrer Blanch - Barraca d'Aigües Vives d'Alzira, acompanyada de memòria, avantprojecte d'urbanització, pla parcial i estudi d'impacte ambiental.
  
Per a la seua tramitació pel procediment simplificat de l'article 48 LRAU, s'ha depositat una còpia de la dita Alternativa Tècnica en la Notaria de Ricardo Tabernero Capella, a Alzira, C/ Assaonadors núm. 2-1a, per a la seua protocol·lització i exposició pública, i es procedeix a publicar en un diari d'informació general editat a la Comunitat Valenciana i en el Diari Oficial de la Generalitat Valenciana els anuncis a què es referix l'art. 46 LRAU, així com a la remissió d'avís amb el seu contingut al domicili fiscal dels que consten en el Cadastre com a titulars de drets afectats per l'Actuació proposada.
  
Durant el termini de 20 dies comptats a partir de la publicació de l'últim d'estos anuncis, qualsevol persona interessada podrà comparéixer en la dita Notaria, i consultar els documents que integren l'Alternativa Tècnica, i obtindre a costa seu còpia total o parcial de l'acta. Així mateix, durant el mateix termini, podran consultar la documentació en l'Ajuntament d'Alzira, Negociat d'Urbanisme, i presentar davant d'ell, per a la seua incorporació a la dita documentació, tant al·legacions com alternatives tècniques que pretenguen competir amb l'exposada al públic. Este termini quedarà prorrogat, per vint dies addicionals, si durant els deu primers d'informació pública alguna persona, es comprometera de presentar una alternativa tècnica substancialment diferent de la inicial, i en prestara caució en la quantia que reglamentàriament es determine.
  
En els cinc dies següents al venciment del termini d'informació pública, qualsevol persona podrà presentar en tal Ajuntament, proposicions juridicoeconòmiques en plica tancada; l'acte d'obertura de pliques tindrà lloc una vegada conclòs el termini per a presentar-les i acreditat la remissió d'avisos als titulars cadastrals afectats per l'actuació.
  
Respecte a la Modificació Puntual del PGOU d'Alzira i de conformitat amb els articles 38 i 55 de la LRAU, se sotmet a informació pública per un termini d'un mes, comptat a partir de la publicació en el Diari Oficial de la Generalitat Valenciana, per a la seua consulta en l'Ajuntament d'Alzira, Negociat d'Urbanisme.
  
El que se li comunica en la seua condició de titular cadastral de drets afectats per l'actuació proposada, en compliment del que disposen els articles 46.3 i 48 de la LRAU.
  
Així mateix el present anunci complix amb la funció de notificació de conformitat amb el que preveu l'article 59.4 de la Llei 30/1992, de Règim Jurídic de les Administracions Públiques i Procediment Administratiu Comú, respecte dels propietaris el domicili del qual és desconegut (parcel·la 84 A del Polígon 16 de Ricardo Cebolla Martínez, i parcel·la 279 del Polígon 16 d'Asunción Soriano Calatayud), així com respecte aquells que intentada la notificació no s'haguera pogut practicar.
  
Cosa que vos comunique perquè en prengueu coneixement i als efectes oportuns.